Հաստատված է «Մասնագիտական կրթության որակի

ապահովման ազգային կետնրոն» հիմնադրամի

 հոգաբարձուների խորհրդի 2011 թվականի

 նոյեմբերի 23-ի N 14.1/[97088]-11 որոշմամբ

«ՄԱՍՆԱԳԻՏԱԿԱՆ ԿՐԹՈՒԹՅԱՆ ՈՐԱԿԻ ԱՊԱՀՈՎՄԱՆ ԱԶԳԱՅԻՆ ԿԵՆՏՐՈՆ» ՀԻՄՆԱԴՐԱՄԻ ՓՈՐՁԱԳԻՏԱԿԱՆ ԽՄԲԻ ՁԵՎԱՎՈՐՄԱՆ ԿԱՐԳ

1. ԸՆԴՀԱՆՈՒՐ ԴՐՈՒՅԹՆԵՐ
2. Սույն կարգով սահմանվում է «Մասնագիտական կրթության որակի ապահովման ազգային կենտրոն» հիմնադրամի (այսուհետ՝ ՈԱԱԿ) փորձագիտական խմբի ձևավորման կարգը:
3. Փորձագիտական խումբը ձևավորվում է հավատարմագրման նպատակով ՈԱԱԿ դիմած ուսումնական հաստատության, նրա ենթակառույցների, գործընթացների, առանձին կրթական ծրագրերի արտաքին գնահատում (այսուհետ՝ փորձաքննություն) իրականացնելու և ՈԱԱԿ-ի հավատարմագրման հանձնաժողովին փորձագիտական զեկույց տալու համար:
4. Հավատարմագրման նպատակից ելնելով ՈԱԱԿ-ը ձևավորում է երկու տեսակի փորձագիտական խումբ.
5. *ենթակառուցվածքային հավատարմագրման դեպքում.*

ուսումնական հաստատության ինքնավերլուծության, կրթական և որակի ապահվման գործընթացների` օրենքով սահմանված ուսումնական հաստատության տեսակին ներկայացվող պահանջներին, մասնագիտական կրթական ծրագրերի պետական կրթական չափորոշիչներին և ՀՀ Կառավարության սահմանած ենթակառուցվածքային հավատարմագրման չափանիշներին համապատասխանության արտաքին գնահատում իրականացնող փորձագիտական խումբ,

1. *ծրագրային հավատարմագրման դեպքում.*

ուսումնական հաստատության ինքնավերլուծության, ուսումնական գործունեության` մասնագիտություննների կրթական ծրագրերի պետական կրթական չափորոշիչներին և ՀՀ Կառավարության սահմանած ծրագրային հավատարմագրման չափանիշներին համապատասխանության արտաքին գնահատում իրականացնող փորձագիտական խումբ:

1. Փորձագիտական խումբը գործում է «ՀՀ մասնագիտական կրթական ծրագրեր իրականացնող ուսումնական հաստատությունների և դրանց մասնագիտությունների հավատարմագրման կարգ» -ով և սույն կարգով (այսուհետ` Հավատարմագրման կարգ) սահմանված լիազորությունների սահմաններում:
2. Փորձագիտական խումբն իր գործունեությունն իրականացնում է օրինականության և անկախության սկզբունքների հիման վրա, առաջնորդվելով «Հայաստանի Հանրապետությունում մասնագիտական կրթական ծրագրեր իրականացնող ուսումնական հաստատությունների և դրանց մասնագիտությունների պետական հավատարմագրման կարգը հաստատելու մասին» ՀՀ կառավարության N 978-Ն և «ՀՀ մասնագիտական կրթության հավատարմագրման չափանիշները հաստատելու մասին» N 959-Ն որոշումներով, պետական կրթական չափորոշիչներով, սույն կարգով և այլ իրավական ակտերով:
3. ՓՈՐՁԱԳԻՏԱԿԱՆ ԽՄԲԻ ԿԱԶՄԸ, ՁԵՎԱՎՈՐՄԱՆ ԵՎ ՀԱՍՏԱՏՄԱՆ ԸՆԹԱՑԱԿԱՐԳԸ
4. Փորձագիտական խումբը կարող է կազմված լինել 3- 7 փորձագետներից։
5. Փորձագիտական խումբը ձևավորվում է.
6. պրոֆեսորադասախոսական կազմի ներկայացուցիչներից,
7. կրթության կառավարման ոլորտում աշխատանքի փորձ ունեցող անձանցից
8. մասնագիտական կամ տնտեսության տվյալ ոլորտի ներկայացու­ցիչ­ներից,
9. ուսումնառողներից:
10. Փորձագիտական խմբի անդամների թվաքանակը և համամասնությունը կախված է փորձաքննության ենթակա ուսումնական հաստատության ծավալից և առանձնահատկություններից, ինչպես նաև հավատարմագրման տեսակից:
11. Փորձագիտական խմբում պարտադիր ընդգրկվում են արտերկրից հրավիրված առնվազն մեկ փորձագետ, ինչպես նաև 1 ուսումնառող:
12. Փորձագիտական խմբի անդամներից առնվազն մեկը պարտադիր պետք է տիրապետի անգլերեն լեզվին:
13. Փորձագիտական աշխատանքներին պարտադիր ներգրավվում է ՈԱԱԿ-ի ներկայացուցիչը` որպես համակարգող:
14. Փորձագիտական խմբի անդամներից մեկը ՈԱԱԿ-ի կողմից նշանակվում է խմբի ղեկավար, որի կարգավիճակը սահմանվում է սույն կարգով:
15. ՈԱԱԿ-ը տեղացի և արտասահմանյան փորձագետների տվյալների բազայից ընտրում և ձևավորում է փորձագիտական խմբի նախնական կազմը:
16. Փորձագիտական խմբի կազմը համաձայնեցվում է ուսումնական հաստատության հետ պետական հավատարմագրման կարգով սահմանված ընթացակարգով:
17. Ուսումնական հաստատությունը գրավոր հավաստում է իր համաձայնությունը փորձագիտական խմբի նախնական կազմին: Փորձագիտական խմբի անդամներից մեկի կամ մի քանիսի թեկնածությունների վերաբերյալ առարկությունների դեպքում ուսումնական հաստատությունը ներկայացնում է հիմնավորված գրավոր բացարկ:
18. Փորձագիտական խմբի վերջնական կազմը հաստատվում է ՈԱԱԿ-ի տնօրենի հրամանով և փորձագետների հետ կնքվում են ծառայությունների վճարովի մատուցման պայմանագրեր:
19. ՓՈՐՁԱԳԻՏԱԿԱՆ ԽՄԲԻ ԻՐԱՎԱՍՈՒԹՅՈՒՆՆԵՐԸ
20. Փորձագիտական խումբը.
21. ուսումնասիրում և գնահատում է ուսումնական հաստատության ներկայացրած ինքնավերլուծությունը և փաստաթղթերը,
22. իրականացնում է փորձագիտական այց,
23. փորձաքննության արդյունքների հիման վրա պատրաստում է փորձագիտական զեկույց,
24. ՈԱԱԿ-ի հավատարմագրման հանձնաժողովի պահանջով տրամադրում է անհրաժեշտ տվյալներ:
25. Փորձագիտական խմբի անդամը
26. *Իրավունք ունի.*
27. փորձաքննության ողջ ընթաքում անհրաժեշտության դեպքում ուսումնական հաստատությունից պահանջել լրացուցիչ տեղեկատվություն,
28. առաջարկություններ անել փորձագիտական այցի պլանում և ժամանակացույցում փոփոխություններ կատարելու վերաբերյալ,
29. անհրաժեշտության դեպքում ՈԱԱԿ-ին տալ կարծիք փորձաքննության ողջ գործընթացի վերաբերյալ:
30. *Պարտավոր է.*
31. մինչև փորձագիտական խմբում ընդգրկվելը ՈԱԱԿ-ին գրավոր տեղեկացնել տվյալ ուսումնական հաստատության հետ շահերի բախմանը հանգեցնող ցանկացած խնդրի վերաբերյալ,
32. փորձագիտական խմբում ընդգրկվելուց հետո ստորագրել գաղտնիության մասին պարտավորագիր,
33. մասնակցել ՈԱԱԿ-ի կողմից կազմակերպվող քննարկումներին,
34. մանրակրկիտ ուսումնասիրել ուսումնական հաստատության ինքնավերլուծությունն ու փաստաթղթերի փաթեթը, ներկայացնել նախնական գնահատման արդյունքները և այցի իր պլանը,
35. մասնակցել փորձագիտական խմբի բոլոր հանդիպումներին, փակ քննարկումներին և որոշումների կայացման գործընթացին,
36. խմբի ղեկավարին ներկայացնել փորձաքննության արդյունքների մասին անհատական հաշվետվություն` ըստ ՈԱԱԿ-ի հաստատած ձևաչափի:
37. Փորձագիտական խմբի ղեկավարը կազմակերպում, ղեկավարում և պատասխանատվություն է կրում փորձաքննության ողջ գործընթացի անցկացման և փորձագիտական խմբի աշխատանքների համար:
38. Փորձագիտական խմբի ղեկավարի աջակցությամբ համակարգողը փորձագետների անհատական հաշվետվությունների հիման վրա պատրաստում է փորձագիտական զեկույցի նախագիծը, համաձայնեցնում խմբի անդամների հետ և ներկայացնում ՈԱԱԿ:
39. Համակարգողի աջակցությամբ փորձագիտական խմբի ղեկավարը պատրաստում է ՈԱԱԿ-ի հավատարմագրման հանձնաժողովի եզրակացության նախագծը և ներկայացնում հանձնաժողովի նիստին:
40. ՓՈՐՁԱԳԵՏԻ ԱՇԽԱՏԱՆՔԻ ԳՆԱՀԱՏՈՒՄԸ
41. Փորձաքննության ողջ ընթացքում փորձագետի աշխատանքները պաշտոնապես դիտարկում են փորձագիտական խմբի աշխատանքները համակարգողը և մոնիթորինգ իրականացնող ՈԱԱԿ-ի աշխատակիցը:
42. ՈԱԱԿ-ը ուսումնական հաստատություններից ստանում է բանավոր կամ գրավոր կարծիք փորձագետների աշխատանքների վերաբերյալ:
43. ՈԱԱԿ-ը փորձագետի աշխատանքը գնահատում է պաշտոնական դիտարկումների, փորձագետների կողմից ներկայացվող արդյունքների, փորձագիտական խմբի ղեկավարի և ուսումնական հաստատության կարծիքների հիման վրա:

1. ՓՈՐՁԱԳԻՏԱԿԱՆ ԽՄԲԻ ԱՆԴԱՄԻ ԼԻԱԶՈՐՈՒԹՅՈՒՆՆԵՐԻ ՎԱՂԱԺԱՄԿԵՏ ԴԱԴԱՐԵՑՈՒՄԸ
2. Փորձագիտական խմբի անդամի լիազորությունները կարող են վաղաժամկետ դադարեցվել`
3. իր դիմումի համաձայն,
4. սույն կարգով սահմանված պարտականությունները թերի կատարելու կամ չկատարելու դեպքում,
5. ՈԱԱԿ-ի հետ կնքված պայմանագրի, գաղտնիության մասին պարտավորագրի պահանջները, խախտելու դեպքում:
6. Փորձագետի լիազորությունների վաղաժամկետ դադարեցման հիմնավորված առաջարկով գրավոր դիմում կարող են ներկայացնել.
7. փորձագիտական խմբի աշխատանքները համակարգողը,
8. մոնիթորինգ իրականացնող ՈԱԱԿ-ի աշխատակիցը,
9. փորձագիտական խմբի անդամները կամ ղեկավարը,
10. փորձաքննության ենթարկվող ուսումնական հաստատությունը:
11. Փորձագետի լիազորություների վաղաժամկետ դադարեցման մասին որոշումը ընդունվում է բոլոր կողմերի համաձայնությամբ:
12. Խմբի որևէ անդամի լիազորություների վաղաժամկետ դադարեցման դեպքում նրա պարտականություները բաշխվում են խմբի մյուս անդամների միջև կամ անհրաժեշտության դեպքում լրացվում է նոր անդամով` սահմանված ընթացակարգով:
13. ԵԶՐԱՓԱԿԻՉ ԴՐՈՒՅԹՆԵՐ
14. Սույն կարգում փոփոխությունները և լրացումները կատարվում են ՈԱԱԿ-ի հոգաբարձուների խորհրդի կողմից՝ ՈԱԱԿ-ի տնօրենի ներկայացմամբ:

 Տնօրեն Ռ.Թոփչյան